བཞི།མི་རིགས་ཤིག་དང་རྒྱལ་ཁབ་ཅིག་གི་འཐབ་རྩོད་ནི་ངེས་པར་དུ་ས་གནས་རང་དུ་བྱེད་དགོས།བོད་ནང་དུ་བླ་ན་མེད་པའི་བློས་གཏོང་གིས་འཐབ་རྩོད་རིན་ཐང་ལྡན་པ་གནང་བཞིན་ཡོད་ཀྱང་དེ་དག་ནི་ཁོང་རྣམ་གྱིས་མ་སྐུལ་དངས་བླངས་ཀྱིས་འཆར་གཞི་མེད་པར་གནང་བ་ཞིག་ལས།བཙན་བྱོལ་བོད་གཞུང་གིས་སྒྲིག་ལམ་དང་འཆར་གཞི་ལྡན་པའི་སྒོ་ནས་ལས་འགུལ་བརྩམས་པ་མིན།མཐའ་ན་དེ་འདྲ་ཞིག་ད་བར་དུ་གཅིག་ཀྱང་བྱུང་མྱོང་མེད་པས་ང་ཚོའི་འཐབ་རྩོད་ནི་ཕྱི་ལོགས་ནས་སྦར་འབྲད་བྱེད་རྒྱུ་ཙམ་ཡིན།དེ་ཡང་ཐད་ཀར་མིན་པར་བརྒྱུད་ལམ་གཉིས་པ་ཞིག་བརྒྱུད་ནས་རྒྱ་ནག་སྲིད་གཞུང་ལ་སྦར་འབྲད་བྱེད་པའི་རྣམ་འགྱུར་སྟོན་རྒྱུ་ཙམ་རེད།དེ་འདྲ་ཞིག་ལས་ད་ལྟའི་སྐབས་སུ་རང་སའི་ཐོག་ཏུ་སོང་ནས་འཐབ་རྩོད་བྱེད་པའི་གོ་སྐབས་ཟུར་ཙམ་ཡང་མེད།རྒྱལ་ཁབ་ཀྱི་འཐབ་རྩོད་གང་ཞིག་ཡིན་ཡང་ཕྱི་ལོགས་ཤིག་ནས་འུར་སྒྲ་བརྒྱབ་ནས་དོན་ཕན་འབྱུང་བ་ཞིག་ཧ་ཅང་དཀའ་མོ་ཡིན།